เจอด่านสกัดโควิดฯ แรงงานพม่ามาแม่สอดน้อยลง ผวจ.สั่งปิดห้างฯ แล้ว
ยังคงผ่อนผันไม่สิ้นสุด แรงงานต่างด้าวชาวเมียนมา ที่ต้องการเดินทางกลับบ้าน แต่ด่านพรมแดนที่แม่สอดปิด ล่าสุดเหลือประมาณ 500 คน จำนวนลดลง ขณะที่ผวจ.ตาก ประกาศปิดห้างฯ แล้ว ส่วนร้านสะดวกซื้อ ให้เปิด 06.00-22.00 น.วันที่ 27 มี.ค. การเคลื่อนย้ายของแรงงานต่างด้าวชาวเมียนมา ที่ด่านพรมแดนสะพานมิตรภาพไทย-เมียนมา ยังคงผ่อนผันเป็นวันที่ 4 ซึ่งวันนี้มีแรงงานเดินทางกลับเพื่อผ่านด่านพรมแดนลดน้อยลงกว่าช่วงที่ผ่านมา เหลือประมาณ 500 คนเท่านั้น ไม่หนาแน่นและไม่มีความวุ่นวายหน้าด่านส่วนสาเหตุแรงงานเริ่มลดลงคาดว่าน่าจะอยู่ที่ต้นทางรวมทั้งสถานีขนส่งหมอชิต 2 หยุดขายตั๋วเพราะยอดจองเต็ม ไม่มีการเสริมรถทำให้กลับไม่ได้ ประกอบกับขณะนี้การเดินทางทำได้ลำบากเพราะต้องเจอด่านแบบถี่ยิบตลอดเส้นทางทั้งนี้ หากด่านพรมแดนปิดห้ามบุคคลเข้าออก แต่แม่น้ำเมยที่กั้นพรมแดนขณะนี้น้ำแห้งจนสามารถเดินข้ามได้ ตลอดเส้นทางยาว 542 กิโลเมตร เจ้าหน้าที่คงตรวจไม่ทั่วถึง อาจเป็นช่องทางกลับบ้านของแรงงานต่างด้าวเหล่านี้ล่าสุด ผู้สื่อข่าวรายงานว่า นายอรรษิษฐ์ สัมพันธรัตน์ ผู้ว่าราชการจังหวัดตาก ได้ลงนามในคำสั่ง เรื่องมาตรการป้องกัน ควบคุมโรคติดเชื้อไวรัสโคโรนา 2019 (covid-19) จังหวัดตาก ให้สถานที่ในพื้นที่ ถือปฏิบัติเป็นการชั่วคราว ตั้งแต่วันที่ 28 มีนาคม 2563 ถึงวันที่ 1 เมษายน 2563 ดังนี้ 1. ปิดห้างสรรพสินค้าศูนย์การค้า และคอมมูนิตี้มอลล์ เว้นแต่พื้นที่ซุปเปอร์มาร์เก็ต 2. ร้านสะดวกซื้อ ให้เปิดจำหน่ายตั้งแต่ช่วงเวลา 06.00-22.00 น. 3. ปิดสนามเด็กเล่น ปิดพิพิธภัณฑ์ ปิดห้องสมุดสาธารณะ
ยังคงผ่อนผันไม่สิ้นสุด แรงงานต่างด้าวชาวเมียนมา ที่ต้องการเดินทางกลับบ้าน แต่ด่านพรมแดนที่แม่สอดปิด ล่าสุดเหลือประมาณ 500 คน จำนวนลดลง ขณะที่ผวจ.ตาก ประกาศปิดห้างฯ แล้ว ส่วนร้านสะดวกซื้อ
โควิด-19,ไวรัสโคโรนา,ไวรัสโคโรน่า,แรงงานพม่ากลับบ้าน,แรงงานพม่า,ข่าวทั่วไป